கேள்வி: ஆப்கான் சிலம்பன் பற்றி நீங்கள் என்ன அறிந்துள்ளீர்கள்?
பதில்: ஆப்கான் சிலம்பன் (''ஆர்கியா ஹூட்டோனி'') என்பது சிரிப்பான் (பறவை) குடும்பத்தில் உள்ள ஒரு பறவை சிற்றினமாகும். இது தென்கிழக்கு ஈராக்கு தென்மேற்கு பாக்கித்தான் வரை காணப்படுகிறது. இது முன்னர் தவிட்டிச் சிலம்பன் துணையினமாகக் கருதப்பட்டது. தவிட்டுச் சிலம்பனுடன் ஒப்பிடும் போது, ஆப்கான் சிலம்பன் தனது மார்பகத்திலும் பக்கங்களிலும் கருமையான கோடுகளைக் கொண்டுள்ளது. இதன் அலகும் தடித்துக் காணப்படும். குரல் வளமும் வேறுபட்டது. இந்த சிற்றினத்தின் கீழ் இரண்டு துணையினங்கள் அங்கீகரிக்கப்பட்டுள்ளன. ஈராக் மற்றும் மேற்கு ஈரானில் காணப்படும் ''சல்வதோரி'' (டி பிலிப்பி, 1865) மற்றும் கிழக்கு ஈரானிலிருந்து ஆப்கானிஸ்தான் வழியாகக் கிழக்கு தென்மேற்கு பாக்கிதான் வரை ''ஹட்டோனி'' (பிளைத், 1847) ஆகியவை ஆப்கானிய சிலம்பன் குழுவில் அடங்கும். ஆப்கான் சிலம்பன் முன்னர் ''துருடோய்ட்சு'' பேரினத்தில் வைக்கப்பட்டது. ஆனால் 2018-ல் ஒரு விரிவான மூலக்கூறு தொகுதி பிறப்பு ஆய்வின் வெளியீட்டைத் தொடர்ந்து, புதிதாக தோற்றுவிக்கப்பட்ட ''ஆர்கியா'' பேரினத்திற்கு மாற்றப்பட்டது.